Jon Denney

Jon Denney (født 1960) er en amerikansk tidligere skihopper fra Duluth, Minnesota. Han konkurrerte internasjonalt i årene 1977-1984.

I junior-VM i Murau 1978 ble han nummer 47 av 52 deltakere. Året etter ble han nasjonal juniormester.Eastern Ski Jumping & Nordic Combined Foundation, Inc.: United States National Junior Ski Jumping Champions 1908-1980 (arkivert av Internet Archive 18. april 2015, besøkt 20. mars 2016) Han ble nummer 29 i VM i skiflyging i Oberstdorf 1981 og 22 i Harrachov i 1983.

Denney deltok i den tysk-østerrikske hoppuka 1977/78, 1980/81, 1981/82 og 1983/84, og fikk sammenlagtplasseringene 63, 43, 71 og 77. I verdenscupen, som startet opp sesongen 1979/80, ble han nummer 59 sammenlagt i 1980/81, 54 i 1981/82 og 50 i 1982/83. Hans beste plassering i enkeltrenn i verdenscupen var 10.-plass i storbakken i Thunder Bay 22. februar 1981 og i storbakken i Lahtis 6. mars 1983.

Etter at han la opp som aktiv skihopper har Jon Denney blant annet vært hopptrener i Itasca Ski Club i Coleraine, Minnesota.Grand Rapids Herald-Review: Jon Denney: An encouragin, passionate coach dedicated to the sport (26. mars 2012, besøkt 13. mars 2016)

Familien Denney har hatt en rekke skihoppere. Jons bror Jim deltok i OL 1976 og 1980. En annen bror, Jeff, deltok i VM 1978. I USAs nasjonale mesterskap i 1977 vant Jim seniorklassen, Jeff ble juniormester, mens Jon vant gutteklassen.Duluth News Tribune: DECC Athletic Hall of Fame: Denney soared from Duluth to the world stage (6. september 2010, besøkt 13. mars 2016) Jim Denneys sønner Jim jr. og Jeff har vært skihoppere på kontinentalcupnivå, og Jim jr. deltok i OL 2006. Jon, Jeff og Jims far Jim sen. var utregningssjef under OL i Lake Placid 1980.University of Minnesota Duluth: UMD and the Jumping Denneys  (besøkt 13. mars 2016)

 Referanser 

 Hovedkilde 
 Adam Kwieciński: Hoppresultater John Denney (besøkt 13. mars 2016)

 Eksterne lenker 


Kategori:Skihoppere fra USA
Kategori:Personer fra Duluth
Kategori:Fødsler i 1960